Kraton Linge

Kraton Linge panèka sala sèttong kraton sè toman èpaddhek sareng suku Gayo è wilajâ Tèngghina Gayo, Propinsi Acèh. Sombher informasi ngennaè Kraton Linge coma èkaollè ḍâri tradisi lèsan suku Gayo, hasèl panalètèyan Snouck Hurgronje bân catettan parjhâlânan Maco Polo. Wilajâ kakobâsa'an Kraton Linge èparkèra'aghi molaè èkembhângaghi sajjhâk abad ka-10 M è wilajâ Kacamata Linge, Kabupatèn Acèh Tengnga. Mènorot carèta ra'yat ḍâri suku Gayo, rato sè kapèng sèttong Kraton Linge panèka Meurah Adi Genali sè èkennal mènangka ramana Sultan Johan Syah sè maddhek Kesultanan Acèh (1203 - 1234 M).

 Sombher Sajhârâ 
Carèta ra'yat sè dhâddhi tradisi lèsan suku Gayo nyarèta'aghi kayâkinan ngennaè kabâḍâ'ânna Kraton Linge. Ḍâlem kaparcajâ'ân suku Gayo, Kraton Linge ampon èpaddhek è tèngghina Gayo sabellumma panyebbhârân aghâma Islam è Acèh.Fasya, T. K., dkk. (2019). Jufridar, Ayi (ed.). Demokrasi Tanoh Gayo: Kaleidoskop Pengawasan Pemilu 2019 di Kabupaten Aceh Tengah (PDF). Acèh Tengnga: Bandar Publishing. kaca. 27. ISBN 978-623-7499-58-9. Berta ngennaè Kraton Linge segghut èsebbhuttaghi ḍâlem canḍunan sabbhân arè ḍâri suku Gayo sè dhâddhi penḍuḍu' è Kabupatèn Acèh Tengnga, Propinsi Acèh, Inḍonèsia. Ḍâlem panotoran suku Gayo, Kraton Linge toman èpaddhek è wilajâ Kacamatan Linge sè bâḍâ è bâgiyân lao' lèkè tasè' tabâr.Wiradnyana, K., dkk. (2018). Harkantiningsih, N., dan Koestoro, L. P. (ed.). Austronesia di Indonesia Bagian Barat: Kajian Budaya Austronesia Prasejarah dan Sesudahnya di Wilayah Budaya Gayo (PDF). Medan: Balai Arkeologi Sumatera Utara. Suku Gayo è Acèh yâkin jhâ' sabellumma Kesultanan Aceh kobâsa è tèngghina Gayo, wilajâ panèka ampon èkobâsaè sareng sèng kraton anyama Kraton Linge. Namong sombher tatolès ngennaè Kraton Linge ghi' ta' ètemmo.

 Sombher